stanford-oval/wikipedia huggingface dataset:
קולות הלב
קולות הלב העיקריים > קול שני

לאחר סגירת המסתמים התלת-פסיגי והצניפי מתרחשת הסיסטולה, התכווצות החדרים ולאחר מכן נשמע קול הלב השני – S2, המבטא את סגירת מסתם אבי העורקים ומסתם עורק הריאה. קול זה נשמע באופן הטוב ביותר בבסיס הלב. הוא מורכב משני קולות משנה, מרכיב של מסתם אבי העורקים ומרכיב של מסתם עורק הריאה. שמיעת הפיצול בין שני הקולות הללו היא מיטבית במרווח הבין-צלעי השני השמאלי. פיצול תקין של הקול השני נקרא גם פיצול פיזיולוגי, וניתן לשמוע אותו במהלך שאיפה. במצב כזה, יהיה הבדל של פחות מ-30 מילישניות בתזמון הסגירה של מסתם אבי העורקים ולאחריו מסתם עורק הריאה, כאשר בנשיפה פיצול זה ייעלם.
פיצול רחב וקבוע, הן בשאיפה והן בנשיפה, נוצר בפגם במחיצה הבין-פרוזדורית. כתוצאה מכך משתווים הלחצים שבין העלייה הימנית לעלייה השמאלית, דבר המביא לעודף דם הזורם לחדר ימין, ולכן מסתם עורק הריאה ייסגר לאחר מסתם אבי העורקים גם בזמן הוצאת אוויר. פיצול פרדוקסלי (הפוך) קיים במצבים בהם מסתם עורק הריאה נסגר לפני מסתם אבי העורקים. מצבים אלו מתרחשים בחסם צרור הולכה שמאלי או במצב של היצרות מסתם אבי העורקים ובמצבי איסכמיה חריפה.
קולות לב נוספים

קול הלב השלישי, S3, הוא קול הנשמע באופן נדיר יחסית, מיד לאחר קול S2, והוא קרוי לעיתים דהרה טרום-דיאסטולית או דהרה חדרית. קול זה יכול להיות שפיר לחלוטין אצל אתלטים ואנשים צעירים, ולעיתים בהיריון, אולם במקרה שהוא מופיע בשלב מאוחר יותר בחיים הוא יכול לרמז על בעיות לבביות כגון אי-ספיקת לב. הקול נשמע כמו "מים על מים", וההסבר הפתולוגי לכך הוא נוכחות של דם בחדר במהלך הדיאסטולה אשר לא הוזרם החוצה בעוד זרם דם חדש המגיע מן העליות מוזרק לחדרים ומייצר את הקול האמור. קול S3 מתרחש במהלך שלב המילוי המהיר של החדרים, כאשר החדרים נמצאים בדיאסטולה. מחקרים מצאו כי הוא קיים באופן שווה הן אצל חולים עם אי-ספיקת לב סיסטולית והן אצל חולים עם אי-ספיקת לב שבה התפקוד הסיסטולי שמור.
קול הלב הרביעי, S4, הוא קול הנשמע מעט לפני קול S1, והוא נגרם כתוצאה מהתכווצות העלייה כנגד חדר נוקשה או היפרטרופי, כלומר, חדר שעמד בפני מצבים כגון יתר לחץ דם, איסכמיה או היצרות של מסתם אבי העורקים. הפתופיזיולוגיה היא התכווצות של העלייה כנגד חדר עם היענות נמוכה, התכווצות אשר גורמת לעלי המסתם לרפרף תוך כדי ההתכווצות ולגרום לקול S4 אשר מגיע רגע לפני שהמסתמים בין החדרים לעליות נסגרים. קול זה איננו נשמע אצל חולים עם פרפור עליות.
נקש פליטה (ejection click) הוא קול סיסטולי אשר לרוב מקושר עם מסתם אבי העורקים צניפי מולד, או מחלה של מסתם עורק הריאה. ככל שמסתם אבי העורקים הצניפי עצמו נהיה יותר מסויד עם השנים כך קול זה נחלש בהדרגה. במידה שיש היצרות של מסתם עורק הריאה, הקול מתקרב יותר ויותר לקול הלב הראשון. בנוסף לכך, קול זה הוא הקול היחיד בצד הימני שיורד בעוצמתו בזמן שאיפת אוויר.
נקש אמצע סיסטולי (mid-systolic click) הוא קול בלב המתקיים במצב של צניחה של המסתם הצניפי, אשר לעיתים מלווה באוושה. צירוף זה של נקש ואוושה יהיה מרוחק יותר מקול הלב הראשון במידה שעושים תמרונים המגדילים את זרימת הדם לחדר, כגון שפיפה. בעמידה רגילה הנקש והאוושה יהיו קרובים יותר לקול S1.
היצרות המסתם הצניפי יכולה להיות מלווה בקול הנקרא צליל הפתיחה (opening snap) אשר מתרחש זמן קצר מאוד לאחר סגירת מסתם אבי העורקים. המרחק בין הקול השני לבין צליל הפתיחה עומד ביחס הפוך למפל הלחץ הקיים בין העלייה לחדר. ככל שעלי המסתם עוברים הסתיידות כך קול זה יורד בעוצמתו.
קול נוסף דיאסטולי נקרא pericardial knock. קול זה מתרחש קצת יותר מאוחר מצליל הפתיחה, והוא מתבטא אצל חולים עם פריקרדיטיס המונעת באופן פתאומי את התרחבות החדר.
קול בשם tumor plop הוא קול נמוך יחסית שניתן לשמוע לעיתים נדירות אצל חולים עם מיקסומה בעלייה. קול זה נובע מהצניחה של הגידול לתוך המסתם הצניפי.
אוושות לבביות

אוושות לבביות נובעות כתוצאה מעלייה בטורבולנטיות הזרימה והן מתוארות על פי תזמונן. עוצמת האוושה מתוארת בסולם הנע מ-1 ועד 6, כאשר אוושה עם רטט רלוונטית לדרגה 4 ומעלה. יש חשיבות להערכת מידת ההקרנה של אוושה לאזורים אחרים בלב או בגוף.
אוושה 1/6 היא אוושה מאוד חלשה, אשר נשמעת רק בתנאים מסוימים ולא בכל תחנות ההאזנה. אוושה 2/6 היא אוושה שקטה, אולם נשמעת מיד לאחר הנחת המסכת על החזה. אוושה 3/6 היא אוושה עם עוצמה בינונית. אוושה 4/6 היא אוושה חזקה, המלווה ברטט המורגש על גבי החזה אם ממששים את בית החזה. אוושה 5/6 היא מאוד חזקה, עם רטט, וניתן לשמוע אותה גם כאשר המסכת לא מונח במלואו על החזה. אוושה 6/6 היא מאוד חזקה, עם רטט, וניתן לשמוע אותה גם ללא מסכת כלל.
אוושות לבביות > אוושות סיסטוליות

נהוג גם לחלק אוושות על פי הופעתן, סיסטוליות ודיאסטוליות. אוושות סיסטוליות הן אוושות הנשמעות בין קול S1 לבין קול S2.
באי-ספיקת המסתם הצניפי נשמעת אוושה לכל אורך הסיסטולה – הולו-סיסטולית. אוושה הולוסיסטולית היא אוושה אשר לרוב מבטאת מצב של אי-ספיקה, כלומר המסתם אינו מתפקד כמו שצריך ויש זרימה חזרה מאזור בו יש לחץ גבוה – החדר – לאזור עם לחץ נמוך – העלייה. אוושה זו נשמעת היטב כאשר המטופל שוכב פונה לצד שמאל (תנוחת lateral decubitus). האוושה מקרינה לבית השחי השמאלי. זוהי האוושה הנפוצה ביותר להאזנה.
באי-ספיקת המסתם התלת-פסיגי נשמעת אוושה הולוסיסטולית, שנשמעת היטב ברווחים הבין-צלעיים 2–3 משמאל, ולעיתים מתגברת במהלך שאיפת אוויר. תסמינים קליניים נוספים הבאים יחד עם אי-ספיקה של המסתם התלת-פסיגי יכולים להיות גודש של ורידי הצוואר, הגדלת כבד, מיימת, תפליטים פלאורליים ובצקת. זאת, מאחר שאי-ספיקה תלת-פסיגית היא פעמים רבות משנית ליתר לחץ דם ריאתי המתבטא בתופעות קליניות אלו.
פגם במחיצה הבין-חדרית מתבטא אף הוא באוושה הולוסיסטולית. כתוצאה מהחור הקיים בין חדר ימין לחדר שמאל, יש דלף משמאל לימין הבא לידי ביטוי בקיום אוושה, הנשמעת היטב ברווחים הבין-צלעיים 3–4.
היצרות מסתם אבי העורקים מתבטאת באוושה שהיא אמצע סיסטולית. האוושה הזו מתרחשת בשלב הראשון של "זריקת הדם" לאחר S1, ומסתיימת לפני S2, ונשמעת כאוושה פליטתית יהלומית (קרשנדו ואחריו דקרשנדו). למעשה, האוושה מופקת על ידי זרימת הדם בתוך אזור מוצר, ולכן, ככל שמהירות הדם עולה האוושה מתחזקת. אוושה זו נשמעת היטב ברווח הבין-צלעי השני מימין. אצל מטופלים עם אוושה כזו, קשה מאוד לשמוע את קול S2, הדופק הוא חלש בעוצמתו, והאוושה עצמה קורנת לצוואר אל העורקים התרדמניים.
היצרות מסתם עורק הריאה מתבטאת גם היא באוושה אמצע סיסטולית בדומה להיצרות של מסתם אבי העורקים. אוושה זו יכולה להיגרם למשל ממצב מולד של היצרות מסתם עורק הריאה, והיא מאופיינת בין היתר על ידי פיצול של קול S2.
קרדיומיופתיה היפרטרופית (HCM) גם היא מצב המביא לקיום אוושה אמצע-סיסטולית. אוושה זו נגרמת כתוצאה מחסימה דינמית של עלי מסתם אבי העורקים כתוצאה מהקרדיומיופתיה ההיפרטרופית. בקרדיומיופתיה היפרטרופית קירות החדר השמאלי עבים מאוד וחלל החדר קטן כתוצאה מכך. כאשר החדר מזריק דם לאבי העורקים יש היצמדות של העלה הקדמי של המסתם הצניפי למחיצה שבין החדרים, ויש חסימה דינמית של מוצא החדר השמאלי. האוושה מתגברת ככל שיש ירידה בנפח הדם המגיע לחדר השמאלי. במצב כזה יוכל החדר להתרוקן מהר יותר והחסימה תהיה מורגשת יותר. על כן אצל חולים עם קרדיומיופתיה היפרטרופית יש להימנע ממצבים בהם יזרום פחות דם לחדר, כמו ביצוע תמרון ולסלבה או הרחבה פריפרית של כלי דם.
אוושות לבביות > אוושות דיאסטוליות

אוושות דיאסטוליות מתרחשות לאחר קול S2.
באי-ספיקת מסתם אבי העורקים נשמעת אוושה דיאסטולית נושפת בתדר גבוה שצורתה כשל דקרשנדו. אוושה זו לרוב יותר קשה להאזנה, והיא נשמעת יחסית טוב יותר כאשר המטופל רוכן קדימה ובזמן עצירת הנשימה בהוצאת אוויר. אוושה זו נשמעת יותר במרווח הבין-צלעי השלישי משמאל. דרך נוספת לשמוע טוב יותר אוושה זו היא ביצוע תמרון הקרוי "לחיצת ידיים", שבו לחיצת הידיים מעלה את לחץ הדם העורקי וההתנגדות הסיסטמית וכתוצאה מכך את הלחץ המופעל על החדר השמאלי. עלייה בעומס האוחר על החדר השמאלי תביא להחמרה באי-ספיקה של מסתם אבי העורקים ולכן האוושה תישמע חזקה יותר.
אי-ספיקת מסתם עורק הריאה יכולה להתרחש לאחר תיקון של מום הקרוי טטרלוגיה על שם פאלו. מום זה כולל היצרות של מסתם עורק הריאה, ולאחר התיקון הניתוחי נוצר לעיתים יתר לחץ דם ריאתי היכול להביא לאי-ספיקה של המסתם. אוושה זו מתגברת בנשימה עמוקה. לעיתים היא מקרינה לעורקים התרדמניים.
היצרות המסתם הצניפי גורמת לאוושה אמצע דיאסטולית, הנשמעת היטב בתנוחה שמאלית. אוושה זו מלווה, כאמור, בקול צליל הפתיחה שתואר לעיל. היצרות המסתם התלת-פסיגי גורמת גם היא לאוושה אמצע דיאסטולית, אשר נשמעת בגבול השמאלי התחתון של עצם החזה. אוושה זו מוגברת בשאיפת אוויר.
קפיטול מדינת טנסי

| --- | --- |

 מידע כללי
 סוג:  קפיטול 
 מיקום:  נאשוויל 
 מדינה:  ארצות הברית 
 הקמה ובנייה
 אדריכל:  ויליאם סטריקלנד 
 סגנון אדריכלי:  התחייה היוונית 
 קואורדינטות:  36°09′57″N 86°47′03″W﻿ / ﻿36.1658°N 86.7842°W﻿ / 36.1658; -86.7842
 he
 
קפיטול מדינת טנסי
קפיטול מדינת טנסי (באנגלית: Tennessee State Capitol) הוא מבנה המשמש את אספת המחוקקים, ואת משרד המושל של מדינת טנסי שבארצות הברית. כמו כן נמצאים במבנה ארכיב המדינה, משרדי מזכיר מדינת טנסי, משרדי גזבר המדינה, בית המשפט העליון של טנסי, בית המשפט המחוזי הפדרלי, ומשרד המידות והמשקלות המדינתי.
היסטוריה

המבנה תוכנן על ידי האדריכל ויליאם סטריקלנד מפילדלפיה בסגנון הסדר היוני. המבנה נבנה בין השנים 1845–1859. סטריקלנד נפטר קודם להשלמת המבנה, ונקבר באגף הצפון מזרחי של המבנה. בנו פיקח על השלמת עבודות הבנייה. קירות המבנה ותקרתו הושלמו קודם לפרוץ מלחמת האזרחים האמריקנית, אולם בשל פרוץ מלחמת האזרחים לא הושלמו חלקים מהמבנה (גרמי מדרגות מתוכננים, ועיטורים של המבנה).
תיאור המבנה

בקומת הקרקע של המבנה נמצאים אולמות בית הנבחרים (הבית התחתון) ואולם הסנאט, חדרי הוועדות של בית הנבחרים, ספריית המדינה - בה מדפי ברזל מעוטרים שנבנו על ידי חברת ווד פרוט. בספריית המדינה הוחזקו, עד ראשית המאה ה-20, אוספי האגודה ההיסטורית של טנסי.
אולם בית המחוקקים (מבט מהגלריה)
אולם בית המחוקקים (מבט מהקומה התחתונה)
פסלו של אנדרו ג'קסון, בגן המבנה
פרס באפט"א לעיצוב ההפקה הטוב ביותר

| --- | --- |
 מיקום הטקס:  הממלכה המאוחדת 
 מדינה:  הממלכה המאוחדת
 הגוף המעניק:  האקדמיה הבריטית לאומנויות הקולנוע והטלוויזיה
 תקופת הפרס:  1964–הווה (כ־60 שנה) 
 
פרס באפט"א לעיצוב ההפקה הטוב ביותר (באנגלית: BAFTA Award for Best Production Design) הוא פרס של האקדמיה הבריטית לאמנויות הקולנוע והטלוויזיה המוענק מדי שנה לסרטי קולנוע.
• † מציין שהסרט זכה באותה שנה גם בפרס אוסקר לעיצוב הפקה הטוב ביותר.
• ‡ מציין שהסרט זכה בשנה אחרת בפרס אוסקר לעיצוב הפקה הטוב ביותר.
זוכים ומועמדים > שנות ה-1960

| 0 | 1 | 2 |
| --- | --- | --- |
|  |  עיצוב ההפקה הבריטי הטוב ביותר – שחור לבן  1964: דוקטור סטריינג'לאב – קן אדם תותחי בטאסי – מוריס קרטר  למען ידעו – ריצ'רד מקדונלד  אוכל הדלעת – אדוארד מרשל |  עיצוב ההפקה הבריטי הטוב ביותר – צבע  1964: בקט – ג'ון בריאן =גן הגיר – כרמן דילון  גולדפינגר – קן אדם  זולו – ארנס ארצ'ר |
| 0 | 1 | 2 |
| --- | --- | --- |
|  |  1965: דרלינג – ריי סים תקרית בדפורד – ארתור לוסון  גבעת הגברים – הרברט סמית'  Rotten to the Core – אלכס וטצ'ינסקי |  1965: תיק איפקרס – קן אדם לורד ג'ים – ג'פרי דרייק  אנשים מופלאים במכונות מעופפות – תומאס נ. מורהאן  כדור הרעם – קן אדם |
| 0 | 1 | 2 |
| --- | --- | --- |
|  |   1966: המרגל שחזר מן הכפור – טמבי לרסן בוני לייק נעדרת – דונלד מ. אשטון  נערה ושמה ג'ורג'י – טוני וולרד  חיים בצמרת – אדוארד מרשל |  1966: המקס הכחול – וילפריד שינגלטון חרטום – ג'ון האוול  המשימה ברלין – מוריס קרטר  The Wrong Box – ריי סים |
| 0 | 1 | 2 |
| --- | --- | --- |
|  |  1967: הפרס לא הוענק |  1967: אדם לכל עת – ג'ון בוקס תאונה – כרמן דילון  יצרים – אשטון גורטון  אתה חי רק פעמיים – קן אדם |
עיצוב ההפקה הטוב ביותר (ועיצוב אמנותי)
1968: 2001: אודיסיאה בחלל – ארנסט ארצ'ר, הארי לאנג, ואנטוני מסטרס
הסתערות חיל הפרשים – אדוארד מרשל
אוליבר! – ג'ון בוקס †
רומיאו ויוליה – רנצו מונג'רדינו
1969: הו, איזו מלחמה נחמדה – דונלד מ. אשטון
הלו, דולי! – ג'ון דה קוור †
מלחמה ושלום – מיכאיל בוגדנוב וגנדי מיאסניקוב
נשים אוהבות – לוצ'יאנה אריגי
זוכים ומועמדים > שנות ה-1970

1970: ווטרלו – מריו גרבוליה
אן של אלף הימים – מוריס קרטר
בתו של ריאן – סטיבן ב. גריימס
סקרוג' – טרנס מארש
1971: מוות בוונציה – פרדיננדו סקרפיוטי
המקשר – כרמן דילון
ניקולס ואלכסנדרה – ג'ון בוקס †
The Tales of Beatrix Potter – כריסטין אדזרד
1972: קברט – Rolf Zehetbauer †
תפוז מכני – ג'ון בארי
ליידי קרוליין לם – כרמן דילן
וינסטון הצעיר – דונלד מ. אשטון וג'פרי דרייק
1973: The Hireling – נטשה קרול
England Made Me – טוני וולרד
רומא – דנילו דונאטי
משחקי בילוש – קן אדם
1974: גטסבי הגדול – ג'ון בוקס
צ'יינהטאון – ריצ'רד סילברט
רצח באוריינט אקספרס – טוני וולטון
שלושת המוסקטרים – בריאן איטוול
1975: רולרבול – ג'ון בוקס
בארי לינדון – קן אדם †
יומו של הארבה – ריצ'רד מקדונלד
המגדל הלוהט – William J. Creber
1976: באגסי מלון – ג'פרי קירקלנד
כל אנשי הנשיא – ג'ורג' ג'נקינס †
קינג קונג – מאריו צ'ארי ודייל הנסי
The Slipper and the Rose – ריי סים
1977: קזנובה של פליני – דנילו דונטי ופדריקו פליני
גשר אחד רחוק מדי – טרנס מארש
המרגלת שאהבה אותי – קן אדם
Valentino – פיליפ האריסון
1978: מפגשים מהסוג השלישי – ג'ו אלבס
ג'וליה – ג'ין קלהאן, כרמן דילון, וילי הולט
מלחמת הכוכבים - פרק 4: תקווה חדשה – ג'ון בארי ‡
סופרמן – ג'ון בארי
1979: הנוסע השמיני – מייקל סיימור
אפוקליפסה עכשיו – דין טאוולאריס
האירופאים – ג'רמיה רוסקוני
ינקים – בריאן מוריס
זוכים ומועמדים > שנות ה-1980

1980: איש הפיל – סטיוארט קרייג
כל הג'אז הזה – פיליפ רוזנברג ‡
פלאש גורדון – דנילו דונטי
מלחמת הכוכבים - פרק 5: האימפריה מכה שנית – נורמן ריינולדס
1981: שודדי התיבה האבודה – נורמן ריינולדס †
מרכבות האש – רוג'ר הול
אהובת הקצין הצרפתי – אשטון גורטון
טס – פייר גופרוי
1982: בלייד ראנר – לורנס ג'. פאול
אי.טי. - חבר מכוכב אחר – ג'יימס ד. ביזל
גנדי – סטיוארט קרייג †
1983: לה טרוויאטה – ג'אני קוארנטה ופרנקו זפירלי
אבק לוהט – וילפרד שינגלטון
מלחמת הכוכבים - פרק 6: שובו של הג'דיי – נורמן ריינולדס
משחקי מלחמה – אנג'לו פ. גרהם
1984: דמעות של שתיקה – רוי ווקר
The Company of Wolves – אנטון פורסט
גרייסטוק: האגדה של טרזן מלך הקופים – סטיוארט קרייג
1984 – אלן קמרון
1985: ברזיל – נורמן גרווד
אמדאוס – פטריציה פון ברנדנסטיין ‡
בחזרה לעתיד – לורנס ג' פול
המעבר להודו – ג'ון בוקס
1986: זיכרונות אהבה מפירנצה – ריאן אקלנד-סנו וג'אני קווארנטה †
שובו של הנוסע השמיני – פיטר למונט
המיסיון – סטיוארט קרייג
ראן – שינובו ויושירו מורקי
1987: ימי הרדיו – סנטו לוקסטו
תקווה ותהילה – אנתוני פראט
ז'אן דה פלורט – ברנרד וזאט
הבלתי משוחדים – ויליאם א. אליוט
1988: Tucker: The Man and His Dream – דין טאבולריס
אימפריית השמש – נורמן ריינולדס
הקיסר האחרון – פרדיננדו סקרפיוטי ‡
מי הפליל את רוג'ר רביט – אליוט סקוט
1989: הרפתקאות הברון מינכהאוזן – דנטה פרטי
באטמן – אנטון פורסט †
יחסים מסוכנים – סטיוארט קרייג ‡
הנרי החמישי – טים הארווי
זוכים ומועמדים > שנות ה-1990

1990: דיק טרייסי – ריצ'רד סילברט †
סינמה פרדיסו (Nuovo Cinema Paradiso) – אנדראה קריסנטי
המרדף אחר אוקטובר האדום – טרנס מארש
שמיים מגינים מעל – ג'אני סילבסטרי
1991: המספריים של אדוארד – בו ולץ'
משפחת אדמס – ריצ'רד מקדונלד
סיראנו דה ברז'רק – אציו פריג'ריו
שליחות קטלנית 2: יום הדין – Joseph C. Nemec III
1992: רק לרקוד – קתרין מרטין
צ'פלין – סטיוארט קרייג
זיכרונות מאחוזת הווארד – לוצ'יאנה אריגי †
המוהיקני האחרון – וולף קרגר
1993: הפסנתר – אנדרו מקאלפין
עידן התמימות – דנטה פרטי
דרקולה – תומאס אי סנדרס
רשימת שינדלר – אלן סטרסקי †
1994: ראיון עם הערפד – דנטה פרטי
הרפתקאותיה של פריסילה, מלכת המדבר – קולין גיבסון ואוון פאטרסון
פרנקנשטיין – טים הארווי
המסכה – קרייג סטרנס
1995: אפולו 13 – מייקל קורנבלית'
לב אמיץ – תומאס אי סנדרס
טירופו של המלך ג'ורג' – קן אדם ‡
על תבונה ורגישות – לוצ'יאנה אריגי
1996: ריצ'רד השלישי – טוני בורו
הפצוע האנגלי – סטיוארט קרייג †
אוויטה – בריאן מוריס
המלט – טים הארווי
1997: רומיאו וג'ולייט – קתרין מרטין
סודות אל איי – ג'נין קלודיה אופוול
הוד מלכותה, גברת בראון – מרטין צ'יילדס
טיטניק – פיטר לאמונט †
1998: המופע של טרומן – דניס גסנר
אליזבת – ג'ון מייר
להציל את טוראי ריאן – תומאס אי סנדרס
שייקספיר מאוהב – מרטין צ'יילדס †
1999: סליפי הולו – ריק היינריקס ↑
אמריקן ביוטי – נעמי שוהאן
האפר של אנג'לה – ג'פרי קירקלנד
סוף הרומן – אנתוני פראט
מטריקס – אוון פאטרסון
זוכים ומועמדים > שנות ה-2000

2000: גלדיאטור – ארתור מקס
שוקולד – דייוויד גרופמן
נמר, דרקון – טימי ייפ †
אחי, איפה אתה? – דניס גסנר
עט הסקנדל– מרטין צ'יילדס
2001: אמלי – אלין בונטו
פארק גוספורד – סטיבן אלטמן
הארי פוטר ואבן החכמים – סטיוארט קרייג
שר הטבעות: אחוות הטבעת – גרנט מייג'ור
מולין רוז' – קתרין מרטין †
2002: הדרך לפרדישן – דניס גסנר
שיקגו – ג'ון מייהיר †
כנופיות ניו יורק – דנטה פרטי
הארי פוטר וחדר הסודות – סטיוארט קרייג
שר הטבעות: שני הצריחים – גרנט מייג'ור
2003: אדון ומפקד: הצד הרחוק של העולם – ויליאם סנדל
סיפורי דגים – דניס גסנר
קולד מאונטן – דנטה פרטי
נערה עם עגיל פנינה – בן ואן אוס
שר הטבעות: שיבת המלך – גרנט מייג'ור †
2004: הטייס – דנטה פרטי †
למצוא את ארץ לעולם לא – ג'מה ג'קסון
הארי פוטר והאסיר מאזקבאן – סטיוארט קרייג
מחול הפגיונות – Tingxiao Huo
וירה דרייק – איב סטיוארט
2005: הארי פוטר וגביע האש – סטיוארט קרייג
באטמן מתחיל – נייתן קראולי
צ'ארלי בממלכת השוקולד – אלכס מקדואל
קינג קונג – גרנט מייג'ור
זכרונותיה של גיישה – ג'ון מייהר †
2006: הילדים של מחר – ג'ים קליי, ג'ופרי קירקלנד, וג'ניפר ויליאמס
קזינו רויאל – פיטר למונט וסיימון וייקפילד
מארי אנטואנט – ק. ק. בארט, ורוניק מלרי
המבוך של פאן – אוג'ניו קבליירו ופילאר רוולטה †
שודדי הקאריביים: תיבה של איש מת – שריל קראסיק וריק היינריקס
2007: כפרה – שרה גרינווד וקייטי ספנסר
אליזבת: תור הזהב – גאי דיאס וריצ'רד רוברטס
הארי פוטר ומסדר עוף החול – סטיוארט קרייג וסטפני מקמילן
אדית פיאף – החיים בוורוד – Olivier Raoux
זה ייגמר בדם – ג'ים אריקסון וג'ק פיסק
2008: הסיפור המופלא של בנג'מין באטן – דונלד גרהם בורט וויקטור ג' זולפו †
ההחלפה – ג'יימס ג' מורקאמי וגארי פטיס
האביר האפל – נתן קראולי ופיטר לנדו
חלון פנורמי – קריסטי זיאה ודברה שוט
נער החידות ממומביי – מארק דיגבי ומישל דיי
2009: אווטאר – ריק קרטר, רוברט סטרומברג, וקים סינקלר †
מחוז 9 – פיליפ אייווי וגאי פוטגיטר
הארי פוטר והנסיך חצוי-הדם – סטיוארט קרייג וסטפני מקמילן
מופע הפלאים של דוקטור פרנסוס – דייב וורן, אנסטסיה מאסרו וקרוליין סמית'
ממזרים חסרי כבוד – דייוויד וסנדי ריינולדס-ווסקו
זוכים ומועמדים > שנות ה-2010

2010: התחלה – גאי הנדריקס דיאס, לארי דיאס, ודאג מוואט
אליס בארץ הפלאות – רוברט סטרומברג וקארן או'הרה †
ברבור שחור – תרז דה פרז וטורה פיטרסון
נאום המלך – איב סטיוארט וג'ודי פאר
אומץ אמיתי – ג'ס גונקור וננסי היי
2011: הוגו – דנטה פרטי, פרנצ'סקה לו סקיאבו †
הארטיסט – לורנס בנט, רוברט גולד
הארי פוטר ואוצרות המוות - חלק 2 – סטיוארט קרייג, סטפאני מקמילן
החפרפרת – מריה דיורקוביץ, טטיאנה מקדונלד
סוס מלחמה – ריק קרטר, לי סנדלס
2012: עלובי החיים – איב סטיוארט ואנה לינץ'-רובינסון
אנה קארנינה – שרה גרינווד וקייטי ספנסר
חיי פיי – דייוויד גרופמן ואנה פינוק
לינקולן – ריק קרטר וג'ים אריקסון †
סקייפול – דניס גסנר ואנה פינוק
2013: גטסבי הגדול – קתרין מרטין, בוורלי דאן †
12 שנים של עבדות – אדם סטוקהאוזן, אליס בייקר
חלום אמריקאי – ג'ודי בקר, התר לואיפייר
חיי עם ליברצ'ה – הווארד קאמינגס
כוח משיכה – אנדי ניקולסון, רוזי גודווין, ג'ואן וולארד
2014: מלון גרנד בודפשט – אדם סטוקהאוזן, אנה פינוק †
עיניים גדולות – ריק היינריקס, שיין ויו
משחק החיקוי – מריה דיורקוביץ, טטיאנה מקדונלד
בין כוכבים – נייתן קראולי, גארי פטיס
מר טרנר – סוזי דייוויס, שארלוט ווטס
2015: מקס הזועם: כביש הזעם – קולין גיבסון וליסה תומפסון †
גשר המרגלים – רנה דה אנג'לו ואדם סטוקהאוזן
קרול – ג'ודי בקר והתר לואפלר
להציל את מארק וואטני – סיליה בובאק וארתור מקס
מלחמת הכוכבים - פרק 7: הכוח מתעורר – ריק קרטר, דארקן גילפורד ולי סנדיילס
2016: חיות הפלא והיכן למצוא אותן – סטיוארט קרייג ואנה פינוק
דוקטור סטריינג' – צ'ארלס ווד וג'ון בוש
יחי הקיסר! – ג'ס גונקור וננסי היי
לה לה לנד – דייוויד וסנדי ריינולדס-ווסקו †
יצורים ליליים – שיין ולנטינו ומג אווריסט
2017: צורת המים – פול דנהם אוסטרברי, ג'ף מלווין, שיין ויו †
היפה והחיה – שרה גרינווד וקייטי ספנסר
בלייד ראנר 2049 – דניס גסנר ואלסנדרה קוורזולה
שעה אפלה – שרה גרינווד וקייטי ספנסר
דנקרק – נייתן קראולי וגארי פטיס
2018: המועדפת – פיונה קרומבי ואליס פלטון
חיות הפלא: הפשעים של גרינדלוולד – סטיוארט קרייג ואנה פינוק
האדם הראשון – נייתן קרולי וקאתי לוקאס
מרי פופינס חוזרת – ג'ון מיר וגורדון סים
רומא – אוג'ניו קבאלרו וברברה אנריקז
2019: 1917 – דניס גסנר ולי סנדאלס
האירי – בוב שו ורג'ינה גרייבס
ג'וג'ו ראביט – רה וינסנט ונורה סופקובה
ג'וקר – מארק פרידברג וקריס מוראן
היו זמנים בהוליווד – ברברה לינג וננסי הייג
זוכים ומועמדים > שנות ה-2020

| שנה | סרט | זוכים ומועמדים |
| --- | --- | --- |
| 2020 הטקס ה-74  | מאנק | דונלד גרהם ברט וג'אן פסקל |
| 2020 הטקס ה-74  | החפירה | מריה דג'ורקוביץ וטטיאנה מקדונלד |
| 2020 הטקס ה-74  | האב | פיטר פרנסיס וקאתי פת'רסטון |
| 2020 הטקס ה-74  | חדשות העולם הגדול | דייוויד קראנק ואליזבת קינן |
| 2020 הטקס ה-74  | רבקה | שרה גרינווד וקייטי ספנסר |
| 2021 הטקס ה-75  | חולית | פטריס ורמט וסוזאנה סיפוס |
| 2021 הטקס ה-75  | סיראנו | שרה גרינווד וקייטי ספנסר |
| 2021 הטקס ה-75  | הכרוניקה הצרפתית | אדם סטוקהאוזן ורנה ד'אנג'לו |
| 2021 הטקס ה-75  | סמטת הסיוטים | טמרה דוורל ושיין ויו |
| 2021 הטקס ה-75  | סיפור הפרברים | אדם סטוקהאוזן ורנה ד'אנג'לו |
| 2022 הטקס ה-76  | בבילון | פלורנסיה מרטין ואנתוני קרלינו |
| 2022 הטקס ה-76  | במערב אין כל חדש | כריסטיאן אם גולדבק וארנסטין היפר |
| 2022 הטקס ה-76  | באטמן | ג'יימס צ'ינלונד ולי סנדלס |
| 2022 הטקס ה-76  | אלביס | קתרין מרטין, קארן מרפי ובוו דאן |
| 2022 הטקס ה-76  | גיירמו דל טורו מציג: פינוקיו | קורט אנדרל וגאי דייוויס |
ראו גם

פרס אוסקר לעיצוב ההפקה הטוב ביותר
הערות שוליים

↑  "Film | Production Design in 2021". British Academy of Film and Television Arts. נבדק ב-25 בפברואר 2022. {{cite web}}:  (עזרה)
↑  "Film | Production Design in 2022". British Academy of Film and Television Arts. נבדק ב-25 בפברואר 2022. {{cite web}}:  (עזרה)
↑  אלון פרוכטר, "במערב אין כל חדש" מוביל את רשימת המועמדים לטקס פרסי הבאפט"א, באתר כאן – תאגיד השידור הישראלי, 19 בינואר 2023
| פרס באפט"א לקולנוע |
| --- | --- | --- |
| פרסים עכשוויים | שחקן • שחקנית • סרט אנימציה • סרט בריטי • ליהוק • צילום • עיצוב תלבושות • בכורה לתסריטאי, במאי או מפיק בריטי מצטיין • במאי • סרט תיעודי • עריכה • הסרט הטוב ביותר • סרט שאינו בשפה האנגלית • איפור ועיצוב שיער • מוזיקה • עיצוב הפקה • כוכב עולה • תסריט מעובד • תסריט מקורי • סרט אנימציה קצר • סרט קצר • סאונד • שחקן משנה • שחקנית משנה • אפקטים חזותיים |  |
| פרסים מיוחדים | פרס עמית באפט"א • תרומה מצטיינת לקולנוע • פרס מיוחד |  |
| פרסי עבר | פרס השחקן המבטיח • התסריט • התסריט הבריטי • השחקן הבריטי • השחקן הזר הטוב ביותר • השחקנית הבריטית • השחקנית הזרה |  |
| טקסים | 1947 • 1948 • 1949 • 1950 • 1951 • 1952 • 1953 • 1954 • 1955 • 1956 • 1957 • 1958 • 1959 • 1960 • 1961 • 1962 • 1963 • 1964 • 1965 • 1966 • 1967 • 1968 • 1969 • 1970 • 1971 • 1972 • 1973 • 1974 • 1975 • 1976 • 1977 • 1978 • 1979 • 1980 • 1981 • 1982 • 1983 • 1984 • 1985 • 1986 • 1987 • 1988 • 1989 • 1990 • 1991 • 1992 • 1993 • 1994 • 1995 • 1996 • 1997 • 1998 • 1999 • 2000 • 2001 • 2002 • 2003 • 2004 • 2005 • 2006 • 2007 • 2008 • 2009 • 2010 • 2011 • 2012 • 2013 • 2014 • 2015 • 2016 • 2017 • 2018 • 2019 • 2020/21 • 2021 • 2022 • 2023 |  |
קורס (ניווט)

כלים המיועדים לסימון על מפה ימית או אווירית.
קורס של כלי שיט או מטוס הוא כיוון המצפן שבו אמור להיעשות ההיגוי לפי הניווט הנדרש כדי להגיע ליעד.
קורס, נתיב וכיוון תנועה

הנתיב שספינה עוברת מעל פני הקרקע נקרא "מסלול קרקע", או "קורס שנעשה טוב". עבור מטוס זה פשוט ה"קורס" שלו. הנתיב המיועד הוא "קורס". עבור ספינות ומטוסים, הקורסים הם בדרך כלל קטעי מעגל גדול בין נקודות ציון. הנווט קובע את כיוון המצפן מהמיקום הנוכחי של כלי השיט אל נקודת הציון הבאה.
מכיוון שזרמי מים או השפעת הרוח עלולים לגרום לכלי שיט להיסחף ממסלולו, נווט קובע את קורס ההיגוי שמפצה על הסחיפה. הגאי או הטייס מכוונים את כלי השיט על כיוון התואם את קורס ההיגוי. אם הסחף נחזה נכון, אזי הנתיב של כלי השיט יתאים למסלול המתוכנן לנקודת הציון הבאה. כיווני הקורס מצוינים במעלות מצפון אמיתי או מגנטי. בתעופה, צפון מבוטא בדרך כלל כ-360°.
בעבר השתמשו נווטים בכיוונים מילוליים, במקום מעלות מצפן. למשל – "צפון-מזרח" במקום 45° עד אמצע המאה ה-20 כאשר השימוש במעלות הפך נפוץ.
ראו גם

מפה ימית
גנ"ק
הערות שוליים

↑  Michael Nolan (2010). Fundamentals of Air Traffic Control. Cengage Learning. p. 201. ISBN 978-1-4354-8272-2. לדוגמה, לקורס לכיוון צפון יהיה כיוון מגנטי של 360°.
↑  Rousmaniere, John; Smith, Mark (1999). ספר הימאות של אנאפוליס: מהדורה שלישית: מעודכן לחלוטין, מורחב ומעודכן. Simon and Schuster. p. 234. ISBN 9780684854205.


כיוון החרטום ונתיב האנייה (A to B)
1 – צפון אמיתי.
2 – כיוון החרטום שהוא כיוון התנועה.
3 – הצפון המגנטי שונה מהצפון האמיתי בווריאציה המגנטית.
4 – צפון המצפן שונה מהצפון האמיתי בגלל הווריאציה (6) והדויאציה – השפעה המגנטית של האנייה עצמה(5).
5 – הדויאציה – השפעה המגנטית של גוף האנייה עצמה.
6 – הווריאציה המגנטית נגרמת משדה המגנטי של כדור הארץ.
7 – כיוון המצפן ללא תיקונים עקב הווריאציה ודויאציה.
8 – כיוון מגנטי מתוקן עקב השפעת הדויאציה אך ללא תיקון הווריאציה.
9, 10 – השפעות זרמי הים ורוחות מהצד הגורמות לנתיב כלי השיט לסטות מכיוון החרטום.
קארוי גיטלר

קארוי גיטלר (בהונגרית: Güttler Károly; נולד ב-15 ביוני 1968 בבודפשט) הוא שחיין עבר הונגרי. שיאן עולם במשחה ל-100 מטר חזה, בעל מדליית כסף אולימפית בשתי אולימפיאדות ואלוף אירופה.